# ਟਰਾਂਜੀਸ਼ਨ ਕੇਅਰ ਪ੍ਰੋਗਰਾਮ (ਬਦਲਾਅ ਦੇ ਸਮੇਂ ਦੇਖਭਾਲ ਵਾਲਾ ਪ੍ਰੋਗਰਾਮ)

ਇਹ ਕਿਤਾਬਚਾ ਤੁਹਾਨੂੰ ਟਰਾਂਜੀਸ਼ਨ ਕੇਅਰ ਪ੍ਰੋਗਰਾਮ (ਬਦਲਾਅ ਦੇ ਸਮੇਂ ਦੇਖਭਾਲ ਵਾਲੇ ਪ੍ਰੋਗਰਾਮ - TCP) ਬਾਰੇ ਜਾਣਕਾਰੀ ਦਿੰਦਾ ਹੈ। ਇਹ ਤੁਹਾਨੂੰ ਤੁਹਾਡੇ ਅਧਿਕਾਰਾਂ, ਜ਼ਿੰਮੇਵਾਰੀਆਂ ਅਤੇ ਕੀ ਉਮੀਦ ਕਰਨੀ ਹੈ, ਇਸ ਬਾਰੇ ਵੀ ਦੱਸਦਾ ਹੈ।

**ਸਾਡੇ ਨਾਲ ਸੰਪਰਕ ਕਰੋ**

|  |  |
| --- | --- |
| ਕੇਸ ਮੈਨੇਜਰ: ਜੇਨ ਡੋਅ  XXXX XXX XXX (ਮੋਬਾਈਲ)  jane.doe@email.com | ਟਰਾਂਜੀਸ਼ਨ ਕੇਅਰ ਪ੍ਰੋਗਰਾਮ ਮੈਨੇਜਰ  03 9595 2307  TCP@health.vic.gov.au |

 **ਇਸ ਇਕਰਾਰਨਾਮੇ ਨੂੰ ਆਪਣੇ ਕੰਪਿਊਟਰ 'ਤੇ ਡਾਊਨਲੋਡ ਕਰੋ**

QR ਕੋਡ ਨੂੰ ਸਕੈਨ ਕਰੋ

ਇਸ ਦਸਤਾਵੇਜ਼ ਨੂੰ ਕਿਸੇ ਹੋਰ ਸਰੂਪ ਵਿੱਚ ਪ੍ਰਾਪਤ ਕਰਨ ਲਈ ਈਮੇਲ ਕਰੋ [TCP@health.vic.gov.au](mailto:TCP@health.vic.gov.au) <TCP@health.vic.gov.au>



ਵਿਕਟੋਰੀਆ ਦੀ ਸਰਕਾਰ, 1 ਟਰੱਯਰੀ ਪਲੇਸ, ਮੈਲਬੋਰਨ ਦੁਆਰਾ ਅਧਿਕਾਰਿਤ ਅਤੇ ਪ੍ਰਕਾਸ਼ਿਤ।

© ਵਿਕਟੋਰੀਆ ਦੀ ਸਰਕਾਰ, ਆਸਟ੍ਰੇਲੀਆ, ਸਿਹਤ ਵਿਭਾਗ, ਜਨਵਰੀ 2023।

ਇੱਥੇ ਉਪਲਬਧ ਹੈ: [www.health.vic.gov.au/publications/tcp-information-and-client-agreement-english](http://www.health.vic.gov.au/publications/tcp-information-and-client-agreement-english)

ਉਪਲਬਧ ਸਰੂਪ: DOCX

# ਟਰਾਂਜੀਸ਼ਨ ਕੇਅਰ ਪ੍ਰੋਗਰਾਮ (TCP) ਕੀ ਹੈ?

TCP ਹਸਪਤਾਲ ਵਿੱਚ ਦਾਖਲ ਰਹਿਣ ਤੋਂ ਬਾਅਦ ਮੁੜ-ਸਿਹਤਯਾਬ ਹੋਣ, ਆਤਮ-ਨਿਰਭਰ ਹੋਣ, ਅਤੇ ਤੁਹਾਨੂੰ ਲੋੜੀਂਦੀ ਸਹਾਇਤਾ ਨਾਲ ਜੁੜਨ ਵਿੱਚ ਤੁਹਾਡੀ ਮਦਦ ਕਰ ਸਕਦਾ ਹੈ।

### **ਇਹ ਕਿਵੇਂ ਕੰਮ ਕਰਦਾ ਹੈ**

1. ਬਜ਼ੁਰਗਾਂ ਦੀ ਦੇਖਭਾਲ ਵਾਲੀ ਮੁਲਾਂਕਣ ਸੇਵਾ (ਏਜਡ ਕੇਅਰ ਅਸੈੱਸਮੈਂਟ ਸਰਵਿਸ - ACAS) ਇਸ ਗੱਲ ਦੀ ਪੁਸ਼ਟੀ ਕਰੇਗੀ ਕਿ ਕੀ ਤੁਸੀਂ TCP ਸੇਵਾਵਾਂ ਪ੍ਰਾਪਤ ਕਰ ਸਕਦੇ ਹੋ।
2. ਤੁਹਾਨੂੰ TCP ਇਕਰਾਰਨਾਮੇ ਨੂੰ ਭਰਨ ਅਤੇ ਦਸਤਖ਼ਤ ਕਰਨ ਦੀ ਲੋੜ ਪਵੇਗੀ।
3. ਜਿਵੇਂ ਹੀ ਤੁਹਾਨੂੰ ਹਸਪਤਾਲ ਵਿੱਚੋਂ ਛੁੱਟੀ ਮਿਲਦੀ ਹੈ ਤਾਂ ਇਹ ਪ੍ਰੋਗਰਾਮ ਸ਼ੁਰੂ ਹੋ ਜਾਂਦਾ ਹੈ।
4. ਜਦ ਤੁਸੀਂ ਘਰ ਵਿਖੇ, ਕਿਸੇ ਬਜ਼ੁਰਗਾਂ ਦੀ ਦੇਖਭਾਲ ਵਾਲੀ ਸਹੂਲਤ ਜਾਂ ਹਸਪਤਾਲ ਵਿੱਚ ਮੁੜ-ਸਿਹਤਯਾਬ ਹੋ ਰਹੇ ਹੁੰਦੇ ਹੋ ਤਾਂ ਤੁਸੀਂ **12 ਹਫਤਿਆਂ** (84 ਦਿਨਾਂ) ਤੱਕ ਸਹਾਇਤਾ ਪ੍ਰਾਪਤ ਕਰ ਸਕਦੇ ਹੋ।
5. ਤੁਹਾਡੇ ਕੋਲ ਦੇਖਭਾਲ ਵਾਲੀ ਯੋਜਨਾ ਹੋਵੇਗੀ ਜੋ ਤੁਹਾਨੂੰ ਮਿਲਣ ਵਾਲੀਆਂ ਸੇਵਾਵਾਂ ਦੀਆਂ ਕਿਸਮਾਂ ਬਾਰੇ ਦੱਸੇਗੀ।
6. ਤੁਹਾਡੀਆਂ ਲੋੜਾਂ ਬਦਲਣ ਅਨੁਸਾਰ ਤੁਸੀਂ ਵੱਖ-ਵੱਖ ਸਥਾਨਾਂ ਜਾਂ ਦੇਖਭਾਲ ਦੀਆਂ ਵੱਖ-ਵੱਖ ਕਿਸਮਾਂ ਵਿਚਕਾਰ ਤਬਦੀਲ ਹੋ ਸਕਦੇ ਹੋ।
7. ਜੇਕਰ ਤੁਹਾਨੂੰ ਲੋੜ ਹੈ ਤਾਂ ਤੁਹਾਨੂੰ ਲੰਬੇ ਸਮੇਂ ਦੀ ਦੇਖਭਾਲ ਲਈ ਵਿਕਲਪ ਲੱਭਣ ਵਿੱਚ ਸਹਾਇਤਾ ਮਿਲੇਗੀ।

### **ਇਸ ਪ੍ਰੋਗਰਾਮ ਵਿੱਚ, ਦੇਖਭਾਲ ਦੀਆਂ ਦੋ ਕਿਸਮਾਂ ਹਨ ਜੋ ਤੁਸੀਂ ਪ੍ਰਾਪਤ ਕਰ ਸਕਦੇ ਹੋ**

|  |  |  |
| --- | --- | --- |
| An icon of a house **ਘਰ ਵਿੱਚ ਦੇਖਭਾਲ**  ਤੁਸੀਂ ਆਪਣੇ ਘਰ ਵਿੱਚ ਦੇਖਭਾਲ ਪ੍ਰਾਪਤ ਕਰੋਗੇ।  ਸੇਵਾਵਾਂ ਵਿੱਚ ਇਹ ਸ਼ਾਮਲ ਹੋ ਸਕਦੀਆਂ ਹਨ:   * ਨਰਸ ਦੀ ਸਹੂਲਤ ਅਤੇ ਘਰ ਵਿੱਚ ਰਾਹਤ ਦੇਖਭਾਲ * ਸਾਫ਼-ਸਫ਼ਾਈ ਕਰਨ, ਭੋਜਨ ਜਾਂ ਨਹਾਉਣ ਵਿੱਚ ਮਦਦ * ਡਾਕਟਰੀ ਮੁਲਾਕਾਤਾਂ ਤੈਅ ਕਰਨਾ * ਤੈਅ ਮੁਲਾਕਾਤਾਂ ਜਾਂ ਸਮਾਜਕ ਗਤੀਵਿਧੀਆਂ ਲਈ ਆਵਾਜਾਈ * ਸਹਾਇਕ ਸਿਹਤ ਅਮਲੇ ਵੱਲੋਂ ਚਿਕਿਤਸਾ (ਥੈਰੇਪੀ), ਜਿਵੇਂ ਕਿ ਕਿਸੇ ਸਰੀਰਕ-ਚਿਕਿਤਸਕ (ਫਿਜ਼ਿਓਥੈਰੇਪਿਸਟ) ਵੱਲੋਂ * ਸਹਾਇਤਾ ਸਾਜ਼ੋ-ਸਮਾਨ ਜਿਵੇਂ ਕਿ ਹੱਥ ਪਾਉਣ ਵਾਲੀਆਂ ਡੰਡੀਆਂ (ਰੇਲਾਂ), ਢਲਾਣਾਂ (ਰੈਂਪਸ) ਜਾਂ ਟੱਟੀ-ਪਿਸ਼ਾਬ ਦੇ ਸੰਜਮ ਵਿੱਚ ਸਹਾਇਕ ਸਾਧਨ  **ਫ਼ੀਸਾਂ**  ਤੁਹਾਨੂੰ ਪ੍ਰਤੀ ਦਿਨ ਆਪਣੀ ਮੌਜੂਦਾ ਸਿੰਗਲ ਬੁਢਾਪਾ ਪੈਨਸ਼ਨ ਦਾ 17.5% ਭੁਗਤਾਨ ਕਰਨ ਦੀ ਲੋੜ ਹੋਵੇਗੀ। |  | An icon of a bed **ਬਿਸਤਰੇ 'ਤੇ ਆਧਾਰਿਤ ਦੇਖਭਾਲ**  ਤੁਸੀਂ ਕਿਸੇ ਹਸਪਤਾਲ ਜਾਂ ਬਜ਼ੁਰਗਾਂ ਦੀ ਦੇਖਭਾਲ ਵਾਲੀ ਸਹੂਲਤ ਵਿੱਚ ਦੇਖਭਾਲ ਪ੍ਰਾਪਤ ਕਰੋਗੇ।  ਸੇਵਾਵਾਂ ਵਿੱਚ ਇਹ ਸ਼ਾਮਲ ਹੋ ਸਕਦੀਆਂ ਹਨ:   * ਨਰਸ ਦੀ ਸਹੂਲਤ ਅਤੇ ਔਨ-ਕਾਲ ਸਹਾਇਤਾ * ਦਵਾਈਆਂ ਵਿੱਚ ਸਹਾਇਤਾ * ਰੋਜ਼ਾਨਾ ਦੇ ਕੰਮਾਂ-ਕਾਰਾਂ ਵਿੱਚ ਸਹਾਇਤਾ ਜਿਵੇਂ ਕਿ ਨਹਾਉਣਾ ਜਾਂ ਸੈਰ ਕਰਨਾ * ਡਿਮੈਂਸ਼ੀਆ ਸਹਾਇਤਾ (ਯਾਦਦਾਸ਼ਤ ਕਮਜ਼ੋਰ ਹੋਣ ਪ੍ਰਤੀ ਸਹਾਇਤਾ) * ਡਾਕਟਰੀ ਮੁਲਾਕਾਤਾਂ ਤੈਅ ਕਰਨਾ * ਸਹਾਇਕ ਸਿਹਤ ਅਮਲੇ ਵੱਲੋਂ ਚਿਕਿਤਸਾ (ਥੈਰੇਪੀ), ਜਿਵੇਂ ਕਿ ਕਿਸੇ ਸਰੀਰਕ-ਚਿਕਿਤਸਕ (ਫਿਜ਼ਿਓਥੈਰੇਪਿਸਟ) ਵੱਲੋਂ  **ਫ਼ੀਸਾਂ** ਤੁਹਾਨੂੰ ਪ੍ਰਤੀ ਦਿਨ ਆਪਣੀ ਮੌਜੂਦਾ ਸਿੰਗਲ ਬੁਢਾਪਾ ਪੈਨਸ਼ਨ ਦਾ 85% ਭੁਗਤਾਨ ਕਰਨ ਦੀ ਲੋੜ ਪਵੇਗੀ।  ਤੁਹਾਨੂੰ ਆਪਣੀ ਚੁਣੀ ਹੋਈ ਫਾਰਮੇਸੀ ਤੋਂ ਕਿਸੇ ਵੀ ਤਜਵੀਜ਼ ਕੀਤੀ ਦਵਾਈ ਵਾਸਤੇ ਭੁਗਤਾਨ ਕਰਨ ਦੀ ਵੀ ਲੋੜ ਪਵੇਗੀ ਜਿਸ ਦੀ ਤੁਹਾਨੂੰ ਲੋੜ ਹੈ। |

ਇਸ ਪ੍ਰੋਗਰਾਮ ਵਿੱਚ ਅਜਿਹੀਆਂ ਸੇਵਾਵਾਂ ਸ਼ਾਮਲ **ਨਹੀਂ ਹਨ** ਜਿਵੇਂ ਕਿ:

✗ ਪੈਥੋਲੋਜੀ ਜਾਂ ਰੇਡੀਓਲੋਜੀ (ਜਿਵੇਂ ਕਿ ਖ਼ੂਨ ਦੀਆਂ ਜਾਂਚਾਂ ਜਾਂ ਐਕਸਰੇ)

✗ ਹਸਪਤਾਲ ਲਿਆਉਣ ਜਾਂ ਵਾਪਸ ਲਿਜਾਣ ਵਾਲੀ ਐਂਬੂਲੈਂਸ

✗ ਤਜਵੀਜ਼ ਕੀਤੀ ਦਵਾਈ ਜਾਂ ਫਾਰਮੇਸੀ ਦੀਆਂ ਫ਼ੀਸਾਂ

✗ ਡਾਕਟਰ (ਜੀ ਪੀ) ਨਾਲ ਮੁਲਾਕਾਤਾਂ

# ਇਸ ਪ੍ਰੋਗਰਾਮ ਵਿੱਚ ਕੀ ਉਮੀਦ ਕਰਨੀ ਹੈ

TCP ਦਾ ਵੱਧ ਤੋਂ ਵੱਧ ਲਾਹਾ ਲੈਣ ਲਈ, ਤੁਹਾਡੇ ਕੋਲ ਵੱਖ-ਵੱਖ ਅਧਿਕਾਰ ਅਤੇ ਜਿੰਮੇਵਾਰੀਆਂ ਹੋਣਗੀਆਂ।

## ਮੇਰਾ/ਰੀ ਕੇਸ ਮੈਨੇਜਰ ਕੀ ਕਰਦਾ/ਦੀ ਹੈ?

ਇਸ ਪ੍ਰੋਗਰਾਮ ਦੌਰਾਨ ਤੁਹਾਡਾ/ਡੀ ਕੇਸ ਮੈਨੇਜਰ ਤੁਹਾਡਾ/ਡੀ ਮੁੱਖ ਸੰਪਰਕ, ਸਮਰਥਕ ਅਤੇ ਵਕੀਲ ਹੁੰਦਾ/ਦੀ ਹੈ।

ਕੇਸ ਮੈਨੇਜਰ ਤੁਹਾਨੂੰ ਹੇਠ ਲਿਖਿਆਂ ਵਿੱਚ ਮਦਦ ਕਰ ਸਕਦਾ/ਦੀ ਹੈ:

* ਦੇਖਭਾਲ ਦੀ ਯੋਜਨਾ ਬਨਾਉਣ ਅਤੇ ਤੁਹਾਡੀਆਂ ਲੋੜਾਂ ਦੇ ਆਧਾਰ 'ਤੇ ਇਸ ਨੂੰ ਸੁਧਾਰਨ ਵਿੱਚ
* ਅਜਿਹੇ ਫ਼ੈਸਲੇ ਲੈਣ ਵਿੱਚ ਜੋ ਤੁਹਾਡੀ ਦੇਖਭਾਲ ਨੂੰ ਪ੍ਰਭਾਵਿਤ ਕਰਦੇ ਹਨ
* ਤੁਹਾਡੀਆਂ ਲੋੜਾਂ ਲਈ ਵਕਾਲਤ ਕਰਨ ਅਤੇ ਤੁਹਾਨੂੰ ਭਾਵਨਾਤਮਕ ਸਹਾਇਤਾ ਪ੍ਰਦਾਨ ਕਰਨ ਵਿੱਚ
* ਤੁਹਾਡੀ ਦੇਖਭਾਲ ਬਾਰੇ ਵਾਪਸੀ ਸੁਝਾਅ (ਫੀਡਬੈਕ) ਸਾਂਝੇ ਕਰਨ ਅਤੇ ਇਹਨਾਂ 'ਤੇ ਕਾਰਵਾਈ ਕਰਨ ਵਿੱਚ
* ਤੁਹਾਡੀਆਂ ਕਦਰਾਂ-ਕੀਮਤਾਂ ਅਤੇ ਵਿਸ਼ਵਾਸਾਂ ਨੂੰ ਸਮਝਣ ਸਮੇਤ, ਤੁਹਾਡੀ ਦੇਖਭਾਲ ਦੀ ਯੋਜਨਾ ਅਗਾਊਂ ਬਣਾਓਣ ਵਿੱਚ ਤਾਂ ਜੋ ਤੁਹਾਡੀ ਦੇਖਭਾਲ ਟੀਮ ਤੁਹਾਡੀ ਤਰਫ਼ੋਂ ਫ਼ੈਸਲੇ ਲੈ ਸਕੇ ਜੇਕਰ ਤੁਸੀਂ ਅਜਿਹਾ ਕਰਨ ਵਿੱਚ ਅਸਮਰੱਥ ਹੋ
* ਛੁੱਟੀ ਲੈਣ ਦੀ ਯੋਜਨਾ (ਡਿਸਚਾਰਜ ਪਲਾਨ) ਬਨਾਉਣ ਅਤੇ ਲੰਬੀ-ਮਿਆਦ ਦੀ ਸਹਾਇਤਾ ਬਨਾਉਣ ਵਿੱਚ

ਤੁਹਾਡਾ ਕੇਸ ਮੈਨੇਜਰ ਤੁਹਾਡੀ ਦੇਖਭਾਲ ਬਾਰੇ ਡਾਕਟਰੀ ਫ਼ੈਸਲੇ ਨਹੀਂ ਲਵੇਗਾ/ਗੀ। ਅਜਿਹਾ ਕਰਨ ਲਈ ਤੁਸੀਂ ਆਪਣੀ ਦੇਖਭਾਲ ਕਰਨ ਵਾਲੀ ਟੀਮ ਵਿਚਲੇ ਡਾਕਟਰੀ ਪੇਸ਼ੇਵਰਾਂ ਨਾਲ ਰਲ ਕੇ ਕੰਮ ਕਰੋਗੇ।

## ਮੇਰੀ ਜਾਣਕਾਰੀ ਨੂੰ ਕਿਵੇਂ ਸਾਂਝਾ ਕੀਤਾ ਜਾਵੇਗਾ?

ਜਦੋਂ ਤੁਸੀਂ ਇਸ ਇਕਰਾਰਨਾਮੇ ਨੂੰ ਭਰਦੇ ਅਤੇ ਇਸ ਉਪਰ ਦਸਤਖ਼ਤ ਕਰਦੇ ਹੋ, ਤਾਂ ਤੁਸੀਂ ਸਾਨੂੰ ਹੇਠ ਲਿਖਿਆਂ ਨਾਲ ਤੁਹਾਡੀ ਜਾਣਕਾਰੀ ਸਾਂਝੀ ਕਰਨ ਦੀ ਆਗਿਆ ਦੇ ਰਹੇ ਹੁੰਦੇ ਹੋ:

* ਤੁਹਾਡੇ ਡਾਕਟਰ (ਜੀਪੀ), ਸਿਹਤ ਪੇਸ਼ੇਵਰ, ਮਾਈ ਏਜਡ ਕੇਅਰ ਅਤੇ ਹੋਰ ਸੇਵਾ ਪ੍ਰਦਾਤਿਆਂ ਨੂੰ ਤਾਂ ਜੋ ਅਸੀਂ ਤੁਹਾਡੀਆਂ ਦੇਖਭਾਲ ਦੀਆਂ ਲੋੜਾਂ ਦੀ ਪੂਰਤੀ ਕਰ ਸਕੀਏ
* ਕੌਮਨਵੈਲਥ ਡਿਪਾਰਟਮੈਂਟ ਆਫ ਹੈਲਥ ਐਂਡ ਏਜਡ ਕੇਅਰ, ਏਜਡ ਕੇਅਰ ਕੁਆਲਟੀ ਐਂਡ ਸੇਫਟੀ ਕਮਿਸ਼ਨ ਅਤੇ ਵਿਕਟੋਰੀਅਨ ਡਿਪਾਰਟਮੈਂਟ ਆਫ ਹੈਲਥ ਨੂੰ ਤਾਂ ਜੋ ਉਹ ਇਸ ਪ੍ਰੋਗਰਾਮ ਵਾਸਤੇ ਮਾਲੀ ਸਹਾਇਤਾ ਦੇ ਸਕਣ ਅਤੇ ਇਸ ਦੀ ਸਫ਼ਲਤਾ ਨੂੰ ਮਾਪ ਸਕਣ

## ਮੈਨੂੰ ਕੀ ਕਰਨ ਦੀ ਲੋੜ ਹੋਵੇਗੀ?

ਇਸ ਪ੍ਰੋਗਰਾਮ ਦੇ ਹਿੱਸੇਦਾਰ ਵਜੋਂ ਤੁਹਾਡੀਆਂ ਵੱਖ-ਵੱਖ ਜਿੰਮੇਵਾਰੀਆਂ ਹੋਣਗੀਆਂ। ਤੁਹਾਨੂੰ ਇਹ ਕਰਨ ਦੀ ਲੋੜ ਪਵੇਗੀ:

* ਆਪਣੀ ਦੇਖਭਾਲ ਦੀ ਯੋਜਨਾ ਦੇ ਟੀਚਿਆਂ ਪ੍ਰਤੀ ਸਰਗਰਮੀ ਨਾਲ ਕੰਮ ਕਰਨਾ
* ਆਪਣੀਆਂ ਖੁਦ ਦੀਆਂ ਕਾਰਵਾਈਆਂ ਅਤੇ ਚੋਣਾਂ ਵਾਸਤੇ ਜ਼ਿੰਮੇਵਾਰ ਹੋਣਾ
* ਆਪਣੇ/ਣੀ ਕੇਸ ਮੈਨੇਜਰ ਨੂੰ ਦੱਸਣਾ ਕਿ ਤੁਹਾਨੂੰ ਕਿਸ ਚੀਜ਼ ਦੀ ਲੋੜ ਹੈ। ਜੇ ਤੁਹਾਨੂੰ ਕਿਸੇ ਚੀਜ਼ ਵਿੱਚ ਸਹਾਇਤਾ ਦੀ ਲੋੜ ਹੈ, ਤਾਂ ਪੁੱਛੋ
* ਜੇ ਤੁਹਾਡੀ ਕੋਈ ਵਿਸ਼ੇਸ਼ ਬੇਨਤੀ ਹੈ (ਜਿਵੇਂ ਕਿ ਜੇ ਤੁਸੀਂ ਸਿਗਰਟ ਪੀਣਾ, ਵੇਪ ਪੀਣਾ ਜਾਂ ਸ਼ਰਾਬ ਪੀਣਾ ਚਾਹੁੰਦੇ ਹੋ) ਤਾਂ ਆਪਣੀ ਦੇਖਭਾਲ ਕਰਨ ਵਾਲੀ ਟੀਮ ਨੂੰ ਦੱਸੋ
* ਆਪਣੀ ਦੇਖਭਾਲ ਕਰਨ ਵਾਲੀ ਟੀਮ ਨਾਲ ਆਦਰ ਨਾਲ ਪੇਸ਼ ਆਓ, ਜਿਸ ਤਰੀਕੇ ਨਾਲ ਤੁਸੀਂ ਚਾਹੁੰਦੇ ਹੋ ਕਿ ਤੁਹਾਡੇ ਨਾਲ ਵਿਵਹਾਰ ਕੀਤਾ ਜਾਵੇ
* ਜੇ ਤੁਸੀਂ ਘਰ ਵਿਖੇ ਮੁੜ-ਸਿਹਤਯਾਬ ਹੋ ਰਹੇ ਹੋ ਤਾਂ ਆਪਣੀ ਦੇਖਭਾਲ ਕਰਨ ਵਾਲੀ ਟੀਮ ਨੂੰ ਕੰਮ ਕਰਨ ਲਈ ਸੁਰੱਖਿਅਤ ਅਤੇ ਸਿਹਤਮੰਦ ਜਗ੍ਹਾ ਪ੍ਰਦਾਨ ਕਰੋ

## ਮੇਰੇ ਅਧਿਕਾਰ ਕੀ ਹਨ?

ਸਾਰੇ TCP ਗਾਹਕਾਂ ਦੇ ਅਧਿਕਾਰ ਹੇਠ ਲਿਖਿਆਂ ਅਨੁਸਾਰ ਸੁਰੱਖਿਅਤ ਹਨ:

* ਬਜ਼ੁਰਗਾਂ ਦੀ ਦੇਖਭਾਲ ਅਧਿਕਾਰਾਂ ਦਾ ਸੰਵਿਧਾਨ (ਚਾਰਟਰ ਆਫ ਏਜਡ ਕੇਅਰ ਰਾਈਟਸ)
* ਕੌਮਨਵੈਲਥ ਏਜਡ ਕੇਅਰ ਐਕਟ 1997, ਏਜਡ ਕੇਅਰ (ਟਰਾਂਜੀਸ਼ਨਲ ਪ੍ਰੋਵੀਜ਼ਨਜ਼) ਐਕਟ 1997 ਅਤੇ ਇਹਨਾਂ ਕਾਨੂੰਨਾਂ ਅਧੀਨ ਬਣਾਏ ਗਏ ਸਿਧਾਂਤ
* ਵਿਕਟੋਰੀਅਨ ਚਾਰਟਰ ਆਫ ਹਿਊਮਨ ਰਾਈਟਸ ਐਂਡ ਰਿਸਪੌਂਸੀਬਿਲਟੀਜ਼ ਐਕਟ 2006
* ਵਿਕਟੋਰੀਅਨ ਪ੍ਰਾਈਵੇਸੀ ਐਂਡ ਡੈਟਾ ਪ੍ਰੋਟੈਕਸ਼ਨ ਐਕਟ 2014
* ਵਿਕਟੋਰੀਅਨ ਹੈਲਥ ਰਿਕਾਰਡਜ਼ ਐਕਟ 2001
* ਕਾਮਨਵੈਲਥ ਪ੍ਰਾਈਵੇਸੀ ਐਕਟ 1988

# ਫ਼ੀਸਾਂ ਅਤੇ ਭੁਗਤਾਨ

ਹਾਲਾਂਕਿ TCP ਨੂੰ ਜ਼ਿਆਦਾਤਰ ਮਾਲੀ ਸਹਾਇਤਾ ਸਰਕਾਰ ਵੱਲੋਂ ਦਿੱਤੀ ਜਾਂਦੀ ਹੈ, ਪਰ ਤੁਹਾਨੂੰ ਆਪਣੀ ਦੇਖਭਾਲ ਦੇ ਖ਼ਰਚੇ ਵਾਸਤੇ ਫ਼ੀਸ ਅਦਾ ਕਰਨ ਦੀ ਲੋੜ **ਪਵੇਗੀ**।

## ਮੈਨੂੰ ਕਿਸ ਚੀਜ਼ ਲਈ ਭੁਗਤਾਨ ਕਰਨ ਦੀ ਲੋੜ ਪਵੇਗੀ?

ਤੁਹਾਨੂੰ ਪ੍ਰਾਪਤ ਹੋਣ ਵਾਲੀ ਦੇਖਭਾਲ ਦੀ ਕਿਸਮ ਦੇ ਆਧਾਰ 'ਤੇ ਫ਼ੀਸਾਂ ਦਾ ਭੁਗਤਾਨ ਕਰਨ ਦੀ ਲੋੜ ਪਵੇਗੀ:

|  |  |
| --- | --- |
| An icon of a home | **ਘਰ ਅਧਾਰਿਤ ਦੇਖਭਾਲ**  ਲਈ ਜੇਕਰ ਤੁਸੀਂ ਘਰ ਵਿੱਚ ਦੇਖਭਾਲ ਵਾਲੇ ਪ੍ਰੋਗਰਾਮ ਵਿੱਚ ਹੋ, ਤਾਂ ਤੁਹਾਨੂੰ ਪ੍ਰਤੀ ਦਿਨ ਆਪਣੀ ਮੌਜੂਦਾ ਸਿੰਗਲ ਬੁਢਾਪਾ ਪੈਨਸ਼ਨ ਦਾ **17.5%** ਭੁਗਤਾਨ ਕਰਨ ਦੀ ਲੋੜ ਪਵੇਗੀ। |
|  |  |
| An icon of a bed | **ਬਿਸਤਰੇ 'ਤੇ ਆਧਾਰਿਤ ਦੇਖਭਾਲ**   ਲਈ ਜੇਕਰ ਤੁਸੀਂ ਕਿਸੇ ਬਜ਼ੁਰਗਾਂ ਦੀ ਦੇਖਭਾਲ ਵਾਲੀ ਸਹੂਲਤ ਜਾਂ ਹਸਪਤਾਲ ਵਿੱਚ ਦੇਖਭਾਲ ਪ੍ਰੋਗਰਾਮ ਵਿੱਚ ਹੋ, ਤਾਂ ਤੁਹਾਨੂੰ ਪ੍ਰਤੀ ਦਿਨ ਆਪਣੀ ਮੌਜੂਦਾ ਸਿੰਗਲ ਬੁਢਾਪਾ ਪੈਨਸ਼ਨ ਦਾ **85%** ਭੁਗਤਾਨ ਕਰਨ ਦੀ ਲੋੜ ਪਵੇਗੀ।  ਤੁਹਾਨੂੰ ਆਪਣੀ ਚੁਣੀ ਹੋਈ ਫਾਰਮੇਸੀ ਤੋਂ ਕਿਸੇ ਵੀ ਤਜਵੀਜ਼ ਕੀਤੀ ਦਵਾਈ ਵਾਸਤੇ ਭੁਗਤਾਨ ਕਰਨ ਦੀ ਵੀ ਲੋੜ ਪਵੇਗੀ ਜਿਸ ਦੀ ਤੁਹਾਨੂੰ ਲੋੜ ਹੈ। |

ਜੇ ਤੁਹਾਡੀ ਪੈਨਸ਼ਨ ਨਹੀਂ ਲੱਗੀ ਹੋਈ ਹੈ, ਤਾਂ ਤੁਹਾਨੂੰ *ਰੋਜ਼ਾਨਾ ਫ਼ੀਸ* ਅਦਾ ਕਰਨ ਦੀ ਲੋੜ ਪਵੇਗੀ ਜੋ ਉਪਰ ਦੱਸੇ ਪ੍ਰਤੀਸ਼ਤ ਦੇ ਬਰਾਬਰ ਹੋਵੇਗੀ।

TCP ਦਾ ਖ਼ਰਚਾ ਇਹਨਾਂ ਦੁਆਰਾ **ਨਹੀਂ** ਦਿੱਤਾ ਜਾਂਦਾ:

✗ ਮੈਡੀਕੇਅਰ

✗ ਨਿੱਜੀ ਸਿਹਤ ਬੀਮਾ

✗ ਡਿਪਾਰਟਮੈਂਟ ਆਫ ਵੈਟਰਨਜ਼ ਅਫੇਅਰਜ਼

## ਜੇ ਮੈਂ ਭੁਗਤਾਨ ਨਹੀਂ ਕਰ ਸਕਦਾ/ਦੀ ਤਾਂ ਕੀ ਹੋਵੇਗਾ?

TCP ਫ਼ੀਸਾਂ ਤੁਹਾਡੇ ਵਿਲੱਖਣ ਹਾਲਾਤਾਂ ਦੇ ਆਧਾਰ 'ਤੇ ਲਚਕਦਾਰ ਹੋ ਸਕਦੀਆਂ ਹਨ। ਜੇ ਤੁਸੀਂ ਫ਼ੀਸ ਦਾ ਭੁਗਤਾਨ ਨਹੀਂ ਕਰ ਸਕਦੇ, ਤਾਂ ਵੀ ਤੁਸੀਂ ਇਸ ਪ੍ਰੋਗਰਾਮ ਦਾ ਹਿੱਸਾ ਬਣ ਸਕਦੇ ਹੋ।

ਤੁਸੀਂ ਵੱਖ-ਵੱਖ ਵਿਕਲਪਾਂ ਬਾਰੇ ਆਪਣੇ ਕੇਸ ਮੈਨੇਜਰ ਨਾਲ ਗੱਲ ਕਰ ਸਕਦੇ ਹੋ, ਜਿੰਨ੍ਹਾਂ ਵਿੱਚ ਲਾਗਤ ਨੂੰ ਘੱਟ ਕਰਨਾ, ਜਾਂ ਭੁਗਤਾਨ ਕਰਨ ਵਾਸਤੇ ਵਧੇਰੇ ਸਮਾਂ ਮੰਗਣਾ ਸ਼ਾਮਲ ਹੈ।

## ਮੈਂ ਭੁਗਤਾਨ ਕਿਵੇਂ ਕਰਾਂਗਾ/ਗੀ?

ਇਕ ਵਾਰ ਜਦੋਂ ਤੁਸੀਂ ਪ੍ਰੋਗਰਾਮ ਸ਼ੁਰੂ ਕਰਦੇ ਹੋ ਤਾਂ ਤੁਸੀਂ ਇਕ ਚਲਾਨ ਅਤੇ ਇਸ ਬਾਰੇ ਵਧੇਰੇ ਜਾਣਕਾਰੀ ਪ੍ਰਾਪਤ ਕਰੋਗੇ ਕਿ ਭੁਗਤਾਨ ਕਿਵੇਂ ਕਰਨਾ ਹੈ।

ਇਸ ਚਲਾਨ ਵਿੱਚ ਹਰ ਉਸ ਦਿਨ ਵਾਸਤੇ ਫ਼ੀਸ ਸ਼ਾਮਲ ਹੋਵੇਗੀ ਜਿਸ ਦਿਨ ਤੁਸੀਂ ਪ੍ਰੋਗਰਾਮ ਵਰਤ ਰਹੇ ਹੁੰਦੇ ਹੋ, ਜਿਸ ਵਿੱਚ ਉਹ ਦਿਨ ਵੀ ਸ਼ਾਮਲ ਹਨ ਜਿੱਥੇ ਹੋ ਸਕਦਾ ਹੈ ਤੁਹਾਨੂੰ ਦੇਖਭਾਲ ਨਾ ਮਿਲੇ, ਜਿਵੇਂ ਕਿ ਹਫ਼ਤੇ ਦਾ ਅਖੀਰ।

## ਜੇ ਮੈਨੂੰ ਛੁੱਟੀ ਲੈਣ ਦੀ ਲੋੜ ਪੈਂਦੀ ਹੈ ਤਾਂ ਕੀ ਹੋਵੇਗਾ?

ਤੁਸੀਂ 7 ਦਿਨਾਂ ਤੱਕ ਦੀ ਛੁੱਟੀ ਲੈ ਸਕਦੇ ਹੋ, ਇਸ ਵਿੱਚ ਸਮਾਜਕ ਗਤੀਵਿਧੀਆਂ ਵਾਸਤੇ ਛੁੱਟੀ ਵੀ ਸ਼ਾਮਲ ਹੋ ਸਕਦੀ ਹੈ ਜਾਂ ਜੇ ਤੁਹਾਨੂੰ ਹਸਪਤਾਲ ਵਾਪਸ ਜਾਣ ਦੀ ਲੋੜ ਪੈਂਦੀ ਹੈ। ਛੁੱਟੀ ਲੈਣ ਨਾਲ ਤੁਹਾਡੇ ਪ੍ਰੋਗਰਾਮ ਦੇ ਖ਼ਤਮ ਹੋਣ ਦੀ ਤਰੀਕ ਵਿੱਚ ਕੋਈ ਤਬਦੀਲੀ ਨਹੀਂ ਆਵੇਗੀ।

ਤੁਸੀਂ ਇਸ ਸਮੇਂ ਨੂੰ ਇਕੱਲੇ-ਇਕੱਲੇ ਦਿਨਾਂ ਵਜੋਂ, ਜਾਂ ਇਕੱਠੀਆਂ ਛੁੱਟੀਆਂ ਵਜੋਂ ਵਰਤ ਸਕਦੇ ਹੋ। ਤੁਹਾਨੂੰ ਉਹਨਾਂ ਦਿਨਾਂ ਵਾਸਤੇ ਫ਼ੀਸਾਂ ਦਾ ਭੁਗਤਾਨ ਕਰਨ ਦੀ ਲੋੜ ਪਵੇਗੀ ਜਦ ਤੁਸੀਂ ਪ੍ਰੋਗਰਾਮ ਤੋਂ ਛੁੱਟੀ ਲੈਂਦੇ ਹੋ।

# 

# ਸਹਾਇਤਾ ਕਿੱਥੋਂ ਪ੍ਰਾਪਤ ਕਰਨੀ ਹੈ

ਤੁਹਾਡਾ **ਕੇਸ ਮੈਨੇਜਰ** ਇਸ ਪ੍ਰੋਗਰਾਮ ਵਾਸਤੇ ਤੁਹਾਡਾ ਮੁੱਖ ਸੰਪਰਕ ਹੈ, ਪਰ ਤੁਸੀਂ ਵੱਖ-ਵੱਖ ਕਿਸਮਾਂ ਦੀ ਸਹਾਇਤਾ ਵਾਸਤੇ ਹੋਰਨਾਂ ਸੰਸਥਾਵਾਂ ਦੇ ਨਾਲ ਵੀ ਸੰਪਰਕ ਕਰ ਸਕਦੇ ਹੋ।

## ਬਜ਼ੁਰਗਾਂ ਲਈ ਦੇਖਭਾਲ ਦੀਆਂ ਸੇਵਾਵਾਂ ਬਾਰੇ ਜਾਣਕਾਰੀ ਅਤੇ ਸਹਾਇਤਾ ਵਾਸਤੇ

**ਮਾਈ ਏਜਡ ਕੇਅਰ**

1800 200 422

ਸੋਮਵਾਰ ਤੋਂ ਸ਼ੁੱਕਰਵਾਰ, ਸਵੇਰੇ 8:00 ਵਜੇ ਤੋਂ ਰਾਤ 8:00 ਵਜੇ ਤੱਕ



ਸ਼ਨਿੱਚਰਵਾਰ ਨੂੰ ਸਵੇਰੇ 10:00 ਵਜੇ ਤੋਂ ਦੁਪਹਿਰ 2:00 ਵਜੇ ਤੱਕ

 [www.myagedcare.gov.au](http://www.myagedcare.gov.au)

## ਉਹਨਾਂ ਲੋਕਾਂ ਵਾਸਤੇ ਜੋ ਬੋਲ਼ੇ ਹਨ ਅਤੇ/ਜਾਂ ਜਿੰਨ੍ਹਾਂ ਨੂੰ ਫ਼ੋਨ ਦੀ ਵਰਤੋਂ ਕਰਨ ਵਾਲੇ ਲੋਕਾਂ ਦੀ ਗੱਲ ਸੁਣਨ ਜਾਂ ਉਹਨਾਂ ਨਾਲ ਗੱਲ ਕਰਨ ਵਿੱਚ ਮੁਸ਼ਕਿਲ ਆਉਂਦੀ ਹੈ

**ਨੈਸ਼ਨਲ ਰਿਲੇਅ ਸਰਵਿਸ (NRS)**

13 36 77

## ਇਸ ਪ੍ਰੋਗਰਾਮ ਬਾਰੇ ਸ਼ਿਕਾਇਤਾਂ, ਚਿੰਤਾਵਾਂ ਜਾਂ ਵਾਪਸੀ ਸੁਝਾਅ ਦੇਣ ਵਾਸਤੇ

**ਸਿਹਤ ਸ਼ਿਕਾਇਤਾਂ ਦੇ ਕਮਿਸ਼ਨਰ ਦਾ ਦਫ਼ਤਰ (Office of the Health Complaints Commissioner)**

 1300 582 113

 [hcc.vic.gov.au](https://hcc.vic.gov.au/)

**ਬਜ਼ੁਰਗਾਂ ਦੇਖਭਾਲ ਦੀ ਗੁਣਵੱਤਾ ਅਤੇ ਸੁਰੱਖਿਆ ਲਈ ਕਮਿਸ਼ਨ (Aged Care Quality and Safety Commission)**

 1800 951 822

 [www.agedcarequality.gov.au](http://www.agedcarequality.gov.au/)

## ਜੇ ਤੁਹਾਨੂੰ ਸਲਾਹ ਦੀ ਲੋੜ ਹੈ ਜਾਂ ਤੁਹਾਡੀ ਤਰਫ਼ੋਂ ਗੱਲ ਕਰਨ ਲਈ ਕਿਸੇ ਵਿਅਕਤੀ ਦੀ ਲੋੜ ਹੈ

**ਬਜ਼ੁਰਗਾਂ ਦੀ ਦੇਖਭਾਲ ਲਈ ਵਕਾਲਤੀ (ਨੈਸ਼ਨਲ ਏਜਡ ਕੇਅਰ ਐਡਵੋਕੇਸੀ) ਲਾਈਨ**

1800 700 600

 [health.gov.au/our-work/national-aged-care-advocacy-program-nacap](https://www.health.gov.au/our-work/national-aged-care-advocacy-program-nacap)

**ਐਲਡਰ ਰਾਈਟਸ ਐਡਵੋਕੇਸੀ (Elder Rights Advocacy)**

 03 6902 3066

 [era.asn.au](https://era.asn.au/)

# ਟਰਾਂਜੀਸ਼ਨ ਕੇਅਰ ਪ੍ਰੋਗਰਾਮ (TCP) ਦਾ ਇਕਰਾਰਨਾਮਾ ਅਧਿਕਾਰ ਅਤੇ ਜਿੰਮੇਵਾਰੀਆਂ

##### TCP ਸੇਵਾ ਦੇ ਵੇਰਵੇ

###### ਵੱਡੇ ਅੱਖਰਾਂ ਵਿੱਚ ਭਰੋ

|  |  |  |
| --- | --- | --- |
| ਦੇਖਭਾਲ ਪ੍ਰਾਪਤਕਰਤਾ |  | TCP ਸੇਵਾ ਪ੍ਰਦਾਤਾ |
|  |  |  |

##### ਦੇਖਭਾਲ ਦੀ ਕਿਸਮ

###### ਕੇਵਲ ਇਕ ਵਿਕਲਪ ਵਿੱਚ ਹੀ 🅇 ਦਾ ਨਿਸ਼ਾਨ ਲਗਾਓ

|  |  |  |  |  |
| --- | --- | --- | --- | --- |
| **☐**  An icon of a bed **ਬਿਸਤਰੇ 'ਤੇ ਆਧਾਰਿਤ ਦੇਖਭਾਲ**   |  | | --- | | TCP ਦੀ ਜਗ੍ਹਾ ਵਿੱਚ | |  | |  | ☐  An icon of a home **ਘਰ ਵਿੱਚ ਦੇਖਭਾਲ** |

##### ਦੇਖਭਾਲ ਪ੍ਰਾਪਤਕਰਤਾ ਇਸ ਗੱਲ ਨਾਲ ਸਹਿਮਤ ਹੈ ਕਿ ਉਨ੍ਹਾਂ ਨੇ:

###### ਪੜ੍ਹ ਕੇ ਹਰ ਡੱਬੇ ਵਿੱਚ 🅇 ਸਹੀ ਦਾ ਨਿਸ਼ਾਨ ਲਗਾ ਦਿੱਤਾ ਹੈ।

###### ਤੁਸੀਂ ਇਸ ਨੂੰ ਦੇਖਭਾਲ ਪ੍ਰਾਪਤਕਰਤਾ ਵਜੋਂ, ਜਾਂ ਉਹਨਾਂ ਦੀ ਤਰਫ਼ੋਂ ਪ੍ਰਤੀਨਿਧ ਵਜੋਂ ਭਰ ਸਕਦੇ ਹੋ (ਜਿਵੇਂ ਕਿ ਦੇਖਭਾਲਕਰਤਾ, ਪਤੀ/ਪਤਨੀ)।

☐ ਇਹ ਵੀ ਪ੍ਰੋਗਰਾਮ ਦਾ ਹਿੱਸਾ ਬਣਨਗੇ

ਇਸ ਵਿੱਚ ਇਹ ਵੀ ਸ਼ਾਮਲ ਹੈ ਕਿ ਕੀ ਉਹ TCP ਨੂੰ ਸ਼ੁਰੂ ਕਰਨ ਲਈ ਉਡੀਕ ਵਾਲੀ ਸੂਚੀ ਵਿੱਚ ਹਨ

☐ ਸਮਝਦੇ ਹਨ ਕਿ ਉਹਨਾਂ ਦੀ ਜਾਣਕਾਰੀ ਨੂੰ ਕਿਵੇਂ ਸਾਂਝਾ ਕੀਤਾ ਜਾਵੇਗਾ

ਜਾਣਕਾਰੀ ਨੂੰ ਸਿਹਤ ਪੇਸ਼ੇਵਰਾਂ, ਮਾਈ ਏਜਡ ਕੇਅਰ ਅਤੇ ਸਰਕਾਰ ਦੇ ਨਾਲ ਸਾਂਝਾ ਕੀਤਾ ਜਾਵੇਗਾ

☐ ਜਾਣਦੇ ਹਨ ਕਿ ਉਹਨਾਂ ਦੇ ਅਧਿਕਾਰ ਕੀ ਹਨ

ਇਸ ਵਿੱਚ ਬਜ਼ੁਰਗਾਂ ਦੀ ਦੇਖਭਾਲ ਦੇ ਅਧਿਕਾਰਾਂ ਦੇ ਸੰਵਿਧਾਨ (ਚਾਰਟਰ) ਦੇ ਅਧੀਨ ਉਹਨਾਂ ਦੇ ਅਧਿਕਾਰ ਵੀ ਸ਼ਾਮਲ ਹਨ

☐ ਜਾਣਦੇ ਹਨ ਕਿ ਉਹਨਾਂ ਦੀਆਂ ਜ਼ਿੰਮੇਵਾਰੀਆਂ ਕੀ ਹਨ

ਇਸ ਵਿੱਚ ਦੇਖਭਾਲ ਦੀ ਯੋਜਨਾ ਅਤੇ ਛੁੱਟੀ ਲੈਣ ਦੀ (ਡਿਸਚਾਰਜ) ਯੋਜਨਾ ਦੀ ਬਨਾਉਣ ਕਰਨ ਲਈ ਕੇਸ ਮੈਨੇਜਰ ਦੇ ਨਾਲ ਕੰਮ ਕਰਨਾ ਸ਼ਾਮਲ ਹੈ

☐ ਇਹ ਸਮਝਦੇ ਹਨ ਕਿ ਜਾਂ ਤਾਂ ਉਹ ਜਾਂ ਉਹਨਾਂ ਦਾ ਸੇਵਾ ਪ੍ਰਦਾਤਾ ਤਬਦੀਲੀਆਂ ਕਰਨ ਲਈ ਇਸ ਇਕਰਾਰਨਾਮੇ ਦੀ ਸਮੀਖਿਆ ਕਰ ਸਕਦੇ ਹਨ

ਸੇਵਾ ਪ੍ਰਦਾਤਾ ਅਤੇ ਦੇਖਭਾਲ ਪ੍ਰਾਪਤਕਰਤਾ ਦੋਵਾਂ ਵਾਸਤੇ ਹੀ ਕਿਸੇ ਵੀ ਤਬਦੀਲੀਆਂ ਨਾਲ ਲਿਖਤੀ ਰੂਪ ਵਿੱਚ ਸਹਿਮਤ ਹੋਣਾ ਲਾਜ਼ਮੀ ਹੈ

☐ ਇਹ ਸਮਝਦੇ ਹਨ ਕਿ ਜਾਂ ਤਾਂ ਉਹ ਜਾਂ ਸੇਵਾ ਪ੍ਰਦਾਤਾ ਕਿਸੇ ਵੀ ਸਮੇਂ ਪ੍ਰੋਗਰਾਮ ਨੂੰ ਖ਼ਤਮ ਕਰ ਸਕਦੇ ਹਨ

ਜੇ ਉਹ ਜਾਂ ਉਹਨਾਂ ਦਾ ਸੇਵਾ ਪ੍ਰਦਾਤਾ ਪ੍ਰੋਗਰਾਮ ਨੂੰ ਖ਼ਤਮ ਕਰਨ ਦੀ ਚੋਣ ਕਰਦੇ ਹਨ, ਤਾਂ ਕੇਸ ਮੈਨੇਜਰ ਦੇਖਭਾਲ ਦੇ ਹੋਰ ਵਿਕਲਪ ਪ੍ਰਦਾਨ ਕਰਵਾ ਸਕਦਾ/ਦੀ ਹੈ ਅਤੇ ਇਹ ਯਕੀਨੀ ਬਣਾ ਸਕਦਾ/ਦੀ ਹੈ ਕਿ ਨੋਟਿਸ ਦੀ ਮਿਆਦ ਨੂੰ ਪੂਰਾ ਕੀਤਾ ਜਾਂਦਾ ਹੈ

# ਟਰਾਂਜੀਸ਼ਨ ਕੇਅਰ ਪ੍ਰੋਗਰਾਮ (TCP) ਇਕਰਾਰਨਾਮੇ ਦੀਆਂ ਫ਼ੀਸਾਂ ਅਤੇ ਭੁਗਤਾਨ

##### ਫ਼ੀਸਾਂ ਅਤੇ ਚਲਾਨ

|  |  |  |
| --- | --- | --- |
| ਤੁਹਾਡੀ ਰੋਜ਼ਾਨਾ ਦੇਖਭਾਲ ਦੀ ਫ਼ੀਸ |  | ਚਲਾਨ ਇਸ ਤੋਂ ਆਉਣਗੇ |
| $ |  |  |

##### ਫ਼ੀਸਾਂ ਅਤੇ ਭੁਗਤਾਨਾਂ ਦਾ ਇਕਰਾਰਨਾਮਾ

###### ਸਹਿਮਤ ਹੋਣ ਲਈ ਪੜ੍ਹ ਕੇ ਹਰ ਡੱਬੇ ਵਿੱਚ 🅇 ਸਹੀ ਦਾ ਨਿਸ਼ਾਨ ਲਗਾਓ

###### ਤੁਸੀਂ ਇਸ ਨੂੰ ਦੇਖਭਾਲ ਪ੍ਰਾਪਤਕਰਤਾ ਵਜੋਂ, ਜਾਂ ਉਹਨਾਂ ਦੀ ਤਰਫ਼ੋਂ ਪ੍ਰਤੀਨਿਧ ਵਜੋਂ ਭਰ ਸਕਦੇ ਹੋ (ਜਿਵੇਂ ਕਿ ਦੇਖਭਾਲਕਰਤਾ, ਪਤੀ/ਪਤਨੀ)।

☐ ਮੈਂ ਉਹ ਵਿਅਕਤੀ ਹਾਂ ਜੋ TCP ਦੀਆਂ ਫ਼ੀਸਾਂ ਦਾ ਭੁਗਤਾਨ ਕਰੇਗਾ/ਗੀ

☐ ਮੈਂ ਸਮਝਦਾ/ਦੀ ਹਾਂ ਕਿ ਰੋਜ਼ਾਨਾ ਫ਼ੀਸ ਵਿੱਚ ਹਫ਼ਤੇੇ ਦੇ ਅਖੀਰਲੇ ਦਿਨ ਅਤੇ ਉਹ ਦਿਨ ਸ਼ਾਮਲ ਹੁੰਦੇ ਹਨ ਜਿੱਥੇ ਹੋ ਸਕਦਾ ਹੈ ਮੈਨੂੰ ਸੇਵਾਵਾਂ ਨਾ ਮਿਲਣ

☐ ਮੈਂ ਜਾਣਦਾ/ਦੀ ਹਾਂ ਕਿ ਜੇ ਮੈਂ ਭੁਗਤਾਨ ਕਰਨ ਦੇ ਅਯੋਗ ਹਾਂ ਤਾਂ ਮੈਂ ਕੇਸ ਮੈਨੇਜਰ ਨੂੰ ਕਿਸੇ ਵੀ ਸਮੇਂ TCP ਦੀਆਂ ਫ਼ੀਸਾਂ ਦੀ ਸਮੀਖਿਆ ਕਰਨ ਲਈ ਕਹਿ ਸਕਦਾ/ਦੀ ਹਾਂ

☐ ਮੈਂ ਸਮਝਦਾ/ਦੀ ਹਾਂ ਕਿ ਫ਼ੀਸਾਂ ਨੂੰ ਮੈਡੀਕੇਅਰ, ਨਿੱਜੀ ਸਿਹਤ ਬੀਮੇ ਜਾਂ ਡਿਪਾਰਟਮੈਂਟ ਆਫ ਵੈਟਰਨਜ਼ ਅਫੇਅਰਜ਼ ਦੁਆਰਾ ਨਹੀਂ ਭਰਿਆ ਜਾਂਦਾ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ਕੇਵਲ ਬਿਸਤਰੇ-ਆਧਾਰਿਤ ਦੇਖਭਾਲ ਵਾਸਤੇ**  ☐ ਮੈਂ ਕਿਸੇ ਵੀ ਲੋੜੀਂਦੀ ਤਜਵੀਜ਼ਸ਼ੁਦਾ ਦਵਾਈ ਵਾਸਤੇ ਭੁਗਤਾਨ ਕਰਾਂਗਾ/ਗੀ  ਪ੍ਰੋਗਰਾਮ ਨੂੰ ਵਰਤਣ ਦੌਰਾਨ ਤੁਹਾਨੂੰ ਤੁਹਾਡੀ ਤਜਵੀਜ਼ ਕੀਤੀ ਦਵਾਈ ਵਾਸਤੇ ਬਿੱਲ ਭੇਜੇ ਜਾਣਗੇ  ☐ ਮੈਂ ਸਮਝਦਾ/ਦੀ ਹਾਂ ਕਿ ਦਵਾਈ ਦੀ ਲਾਗਤ ਨੂੰ ਮੇਰੇ ਵੱਲੋਂ ਚੁਣੀ ਗਈ ਫਾਰਮੇਸੀ ਦੁਆਰਾ ਤੈਅ ਕੀਤਾ ਜਾਵੇਗਾ   |  | | --- | | ਫਾਰਮੇਸੀ ਦਾ ਨਾਮ | |  |  |  | | --- | | ਫਾਰਮੇਸੀ ਦਾ ਪਤਾ | | ਪਤਾ | |  | | ਉਪਨਗਰ ਜਾਂ ਕਸਬਾ | |  | | ਪ੍ਰਾਂਤ, ਪੋਸਟਕੋਡ | |  | |

# ਟਰਾਂਜੀਸ਼ਨ ਕੇਅਰ ਪ੍ਰੋਗਰਾਮ (TCP) ਇਕਰਾਰਨਾਮੇ ਦੇ ਵਿੱਤੀ ਵੇਰਵੇ ਅਤੇ ਦਸਤਖ਼ਤ

##### ਫ਼ੀਸ ਭੁਗਤਾਨਕਰਤਾ ਦੇ ਵੇਰਵੇ

###### ਵੱਡੇ ਅੱਖਰਾਂ ਵਿੱਚ ਭਰੋ

|  |
| --- |
| ਪੂਰਾ ਨਾਮ |
|  |

###### 

|  |
| --- |
| ਪਤਾ |
| ਗਲੀ ਦਾ ਪਤਾ |
|  |
| ਉਪਨਗਰ ਜਾਂ ਕਸਬਾ |
|  |
| ਪ੍ਰਾਂਤ, ਪੋਸਟਕੋਡ |
|  |

###### 

|  |  |  |
| --- | --- | --- |
| ਫ਼ੋਨ ਨੰਬਰ |  | ਈਮੇਲ ਦਾ ਪਤਾ |
|  |  |  |

##### ਮੈਂ ਹੇਠ ਲਿਖਿਆਂ ਦੁਆਰਾ ਚਲਾਨ ਪ੍ਰਾਪਤ ਕਰਨਾ ਚਾਹੁੰਦਾ/ਦੀ ਹਾਂ:

###### ਕੇਵਲ ਇਕ ਵਿਕਲਪ ਵਿੱਚ ਹੀ 🅇 ਦਾ ਨਿਸ਼ਾਨ ਲਗਾਓ

|  |  |  |
| --- | --- | --- |
| **☐ ਡਾਕ** |  | **☐ ਈਮੇਲ** |

##### ਦਸਤਖ਼ਤ ਅਤੇ ਤਰੀਕ

###### ਤੁਸੀਂ ਦੇਖਭਾਲ ਪ੍ਰਾਪਤਕਰਤਾ ਵਜੋਂ, ਜਾਂ ਉਹਨਾਂ ਦੀ ਤਰਫ਼ੋਂ ਪ੍ਰਤੀਨਿਧ ਵਜੋਂ (ਜਿਵੇਂ ਕਿ ਦੇਖਭਾਲਕਰਤਾ, ਪਤੀ/ਪਤਨੀ) ਦਸਤਖ਼ਤ ਕਰ ਸਕਦੇ ਹਨ।

|  |  |  |
| --- | --- | --- |
| ਦਸਤਖ਼ਤ |  | ਤਰੀਕ |
|  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ਕੇਵਲ ਪ੍ਰਤੀਨਿਧਾਂ ਲਈ**   |  |  |  | | --- | --- | --- | | ਉਹ ਵਿਅਕਤੀ ਜਿਸ ਨੂੰ ਦੇਖਭਾਲ ਪ੍ਰਾਪਤ ਹੋਵੇਗੀ, ਦਸਤਖ਼ਤ ਕਿਉਂ ਨਹੀਂ ਕਰ ਸਕਦਾ/ਦੀ ਹੈ? |  | ਤੁਹਾਡਾ ਰਿਸ਼ਤਾ ਕੀ ਹੈ? (ਜਿਵੇਂ ਕਿ ਦੇਖਭਾਲਕਰਤਾ, ਪਤੀ/ਪਤਨੀ) | |  |  |  |  |  |  |  | | --- | --- | --- | | ਦੁਆਰਾ ਗਵਾਹੀ ਪਾਈ ਗਈ (ਦਸਤਖ਼ਤ) |  | ਤਰੀਕ | |  |  |  | |

|  |
| --- |
| ਅਮਲੇ ਦੇ ਮੈਂਬਰ ਨਾਲ ਇਕਰਾਰਨਾਮਾ ਪੂਰਾ ਕੀਤਾ (ਦਸਤਖ਼ਤ / ਅਹੁਦਾ / ਨਾਮ ਲਿਖੋ) |
|  |